Syl Apps

Syl Apps celým menom Charles Joseph Sylvanus Apps (* 22. február 1918, Paris, Ontário, Kanada – † 24. december 1998, Kingston, Ontário, Kanada) bol profesionálny kanadský hokejista. Od roku 1936 do roku 1948 bol hráčom tímu Toronto Maple Leafs v profesionálnej lige NHL. V roku 2017 bol Syl Apps zaradený do zoznamu 100 najlepších hráčov histórie NHL.
Športová kariéra.
Apps bol zdatný športovec, meral 183 cm a vážil 84 kg. V roku 1934 získal zlato na Britských hrách Commonwealthu známych ako British Empire Games v skoku o žrdi. O 2 roky neskôr sa na Olympiáde v Berlíne v tej istej disciplíne umiestnil na 6. mieste. Keď ho Conn Smythe uvidel hrať futbal na univerzite McMaster, zavolal ho do Toronta Maple Leafs. 
Apps hrával celú svoju kariéru ako center v Toronte Maple Leafs a obliekal číslo 10. Bol prvým víťazom Calderovej trofeje v roku 1936 a aj víťazom trofeje Lady Byng v roku 1942. 13. októbra 1947 reprezentoval Toronto ako kapitán na prvom zápase All-Star v Maple Leaf Garden. Hral aj na All-Star zápase v Montreali 29. októbra 1939, kedy sa snažili vyzbierať peniaze pre rodinu Babea Sieberta. 
Apps bol na konci sezóny 1943 na výslní hokejovej kariéry, keď musel narukovať do kanadskej armády a bojovať v 2. svetovej vojne. Do Toronta sa vrátil ako kapitán hneď po skončení vojny a získal s ním 2 Stanley Cupy (1947, 1948). 
Sylovi sa podarilo po návrate dosiahnuť 200 gólovú hranicu. Keď v poslednej sezóne zostávali 2 zápasy v základnej časti a na jeho konte bolo 196 gólov., v posledných dvoch víkendových zápasoch skóroval 5 krát. V poslednej sezóne v 55 zápasoch získal 53 bodov a nastavil osobný rekord v góloch. Hokejovú kariéru ukončil vo veku 33 rokov a odišiel pracovať do obchodu Simpson, tiež v tomto období pracoval ako Ontárijský atletický komisár. 
Politika.
Počas svojej aktívnej hokejovej kariéry kandidoval vo voľbách 1940 v okrsku Brant za Konzervatívnu stranu, no prehral s úradujúcim prezidentom Georgeom Ernestom Woodom, kandidátom liberálov. 
Úmrtie.
24. decembra 1998 zomrel na srdcový infarkt a bol pochovaný v Mountview Cementery v Cabridge v Ontáriu. Po jeho smrti Maple Leafs ocenili číslo 10 jeho aj Georga Armstronga. No odstavené bolo toto číslo spolu s 15 ďalšími až 15. októbra 2016. 
Dedičstvo.
Apps bol známy vďaka charizme, charakteru, korčuľovaniu a schopnosti tvoriť hru. Bol ocenený torontskými novinármi, historikmi, a aj ďalšími športovcami. Majiteľ Torontského tímu Conn Smythe zvykol Syla nazývať najlepším hráčom frančízy spolu so spoluhráčom Howie Meekerom, berúc do úvahy jeho silnú a dôslednú hru. Ted Kennedy zvykol hovorievať o jeho charaktere. Jack Adams, známy vďaka funkcionárskym postom v Detroite Red Wings povedal, že Syl Apps bol najlepším centrom akého kedy videl. Bostonská legenda Milt Schmidt ho zase považoval za najlepšieho súpera, ktorého kedy mal. 
V roku 1975 bol zaradený do Kanadskej športovej siene slávy a v roku 1977 sa sta členom Order of Canada.
Je po ňom pomenovaných niekoľko inštitúcií, napríklad "Syl and Molly Apps Research Centre v" Kingstone v Ontáriu a "Syl Apps Youth Centre" v Oakville v Ontáriu. Športová hala v jeho rodnom meste Paris je nazvaná po ňom "Syl Apps Community Centre."
V roku 1997 bol Syl uvedený do Ontárijskej Športovej siene slávy. 
V roku 2001 Kanadská pošta uviedla Appsovu známku v sérii 47-centových známok NHL All-Star.
NHL samotná ocenila Appsa v zozname najlepších hráčov na 100. výročie NHL v roku 2017.
Rodina.
Syl Apps a manželka Mary Josephine mali 5 detí: Joanne, Robert, Carol, Janet a Syl Apps Jr. (neskôr tiež hráč NHL). Jeho vnučka, dcéra Syla Appsa Jr. vyhrala s Kanadou zlaté medaily na olympiádách 2006, 2010 a 2014 v ženskom ľadovom hokeji. Jeho vnuk Syl Apps III. bol známym univerzitným hokejistom na Princeton University a hrával 4 roky v nižších ligách. 
Hokejová Kariéra.
Z- Zápasy
G- Góly
A- Asistencie
B- Body
TM- Trestné minúty
Odkazy.
Najlepší hráči Toronto Maple Leafs
TOP 100 NHL hráčov
Syl Apps
Syl Apps - ocenenie atlét roka
Medailista ako tréner